ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ‘ጀዋር ኣብ ትሕቲ መሬት እዩ ተኣሲሩ ዘሎ’- ጠበቓ 16 ሓምለ 2020 ምንጪ ስእሊ, STRINGER ድሕሪ ቅትለት ስነጥበባዊ ሃጫሉ ሁንዴሳ ምስ ዝተላዕለ ዘይምርግጋእ ብዝተኣሳሰር ናብ ቀይዲ ናይ ዝኣተወ ኣቶ ጃዋር መሓመድ ጉዳይ ዝከታተል ዘሎ ቤትፍርዲ፡ ንፖሊስ ተወሳኺ 14 መዓልታት ኣፍቂዱ። ጃዋር ንኻልኣይ ግዜ ናብ ቤትፍርዲ ዝቐረበ ኮይኑ፡ ፖሊስ ዝጀመሮ መርመራ ክዛዝም ተወሳኺ መዓልትታት ክወሃቦ ናብቲ ቤት ፍርዲ ሕቶ ኣቕሪቡ። ነዚ ስዒቡ ጠበቓ ጃዋር፡ ዓሚሉ፡ ካብ ቤትማእሰርቲ ወጻኢ ኮይኑ ጉዳዩ ክከታተል ሓቲቱ እኳ እንተነበረ፡ እቲ ቤትፍርዲ ናይ ፖሊስ ሕቶ ተቐቢሉ ኣሎ። ካብቶም ጠበቓታት ጀዋር ሓደ ዝኾነ፡ ኣቶ ቱሊ ባይሳ በዓል ጀዋር ኣብ ትሕቲ ምድሪ እዮም ተኣሲሮም ዝብል ከም ዘረጋገጸ ንቢቢሲ ሓቢሩ። እቲ ጠበቓ ኣብ ዝሓለፈ ሰሉስ ብኣካል ከይዱ ከምዝረኸቦምን፡ ኣብ ጸቢብ ጸልማት ትሕቲ መሬት ተኣሲሮም ከምዝረከቡ ሓቲቱ ከምዘረጋገጸ ወሲኹ ኣረዲኡ። ብጸቢብ መስኮት ዝኣቱ ውሑድ ተፈጥሮኣዊ ብርሃን ጥራሕ ከምዝረኽቡን ነጊሮምኒ ክብል ተዛሪቡ። ፌደራሊስት ኮንግረስ ኦሮሞ፡ ምእሳር ላዕለዎት መራሕቱ ከምዘሻቕሎ ገሊጹ ጃዋር መሓመድ ናብ ኦሮሞ ፌደራሊስት ኮንግረስ ተጸምቢሩ ናይ ኤሌክትሪክ መብራህቲ እንተሃለወ'ኳ፡ ብሕጽረት ናይ ጸሓይ ብርሃን ከምዝተጠቕዑ እቲ ጠበቓ ወሲኹ ተዛሪቡ። ካልእ ተሪፉ፡ ጀዋር ምግቢ ዘብጽሕሉ ኣባላት ስድርኡ መንነቶም ምፍላይ ከም ዘይክእል'ውን ተገሊጹ። "ነቲ ኣባል እቲ ስድራ ካብ ርሕቐት ዓው ኢሉ ከምዘዛርቦምን፡ ብፍላይ ድማ፡ ካብ'ቲ ዝተኣሰረሉ ክፍሊ ናብ ብርሃን እንትወጽእ ዓይነይ ኣጽርዩ ክርኢ ኣይከኣለን" ከምዝበሎ'ውን እቲ ጠበቕኡ ኣረዲኡ። ከም ሓበሬታ እቲ ጠበቓ፡ ኣቶ ጀዋር መሓመድን ኣቶ በቀለ ገርባን ኣብ ሓደ ክፍሊ፥ ኣቶ ሃምዛ ቦረና ኣቶ ሸምሰዲን ጠሃ ድማ ኣብ ካልእ ክፍሊ ብሓደ እዮም ተኣሲሮም ዝርከቡ። "ሓለውተይ ምሳይ ክጸንሑ እዮም" ጀዋር መሓመድ ኣቶ ሸምሰዲን፡ በዓል ኣቶ ጀዋር ኣብ ቀይዲ ምስ ወዓሉ ብጽባሒቱ ኣብ ቀይዲ ዝወዓለ ኾይኑ ኣብቲ እዋን ካብ ሓይልታት ጸጥታ ከምዝሃረሞ ኣቶ ቱሊ ወሲኹ ሓቢሩ። ብተደጋጋሚ ሕክምና ክረክብ እንተሓተተ'ኳ፡ ዛጊድ ከምዘይፈቐድሉ'ውን ተዛሪቡ። እንተኾነ ኣብ ውሽጢ እቲ ቤት ማእሰርቲ ዝርከብ ክሊኒክ ተወሲዱ ንእሸቶ ሕክምና ከምዝተገብረሉ ኣረዲኡ። ኣቶ ሸምሰዲን፡ ኣብ ኣፍልቡ፣ ኣብ ጎኑን ኣብ እግሩን ጉድኣት ከምዝበጽሖ ብዓይነይ ሪአ ኢሉ-እቲ ጠበቓ። ሓለውቲ ጀዋርከ ኣብ ምንታይ ኩነታት ይርከቡ?
